text: Vagtchef: Bliv indenfor – det kan blive ret voldsomt
  29 november 2015 kl. 17.13
  Pumperne er klar. På Beredskabscenter Syd i Haderslev er de klar til at pumpe vand ud af oversvømmede kældre.
  Stormen Gorm er på vej i land. Beredskabscenter Syd i Haderslev har testet og klargjort pumper og andet udstyr, så de i aften er klar til at rykke ud til oversvømmede kældre.
  Samtidig kommer vagtchefen med dette råd:
  - Bliv indendørs og lyt til beredskabsmeddelelserne på tv, fortæller vagthavende Thomas Rasmussen fra Beredskabscenter Syd i Haderslev til TV SYD.
  Der er indkaldt ekstra mandskab, så man er klar til de opgaver der måtte komme.
  Beredskabet fra Haderslev dækker alle kommunerne i Syd- og Sønderjylland.
  
  